**Indokolás**

**Szakmár Község Önkormányzata Képviselő-testületének**

**az egyes szociális ellátásokról szóló**

**szóló 3/2015. (II.26.) önkormányzati rendelete módosításáról szóló**

**9/2020. (X.14.) önkormányzati rendelethez**

**Általános indokolás**

A szociális igazgatásról és szociális ellátásokról szóló 1993. évi III. törvény 132. § (4) bekezdés g) pontja szerint: a települési önkormányzat a települési támogatás megállapításának, kifizetésének, folyósításának, valamint felhasználása ellenőrzésének szabályait rendeletben szabályozza.

Az egyes szociális ellátásokról szóló rendelet módosításának indoka, hogy Magyarországon a korona vírus járvány miatt kialakult rendkívüli élethelyzet (veszélyhelyzet, valamint az azt követő időszak) okán sok család élete nehezebbé vált, többen munkájukat is elveszítették, és létfenntartást veszélyeztető élethelyzetbe kerültek. Sajnálatos módon a járvány 2. hulláma már megkezdődött, bár még veszélyhelyzet kihirdetésére nem került sor. Az önkormányzat kötelességének érzi, hogy ezekben a nehéz időkben támogassa azokat, akik elveszítik munkájukat, megélhetésük veszélybe kerül, illetőleg a járvány legveszélyeztetetebb rétegét, az időseket.

**Részletes indokolás**

**1. §-hoz**

Szakmár Község Önkormányzata Képviselő-testületének az egyes szociális ellátásokról szóló 3/2015. (II.26.) önkormányzati rendeletet módosító rendelkezéseket tartalmazza.

**2. §-hoz**

A rendelet kihirdetéséről, hatályba lépéséről, valamint hatályon kívül helyezésének időpontjáról rendelkezik.